Paternoster Square

Paternoster Square estas placo lokita norde de la katedralo Sankta Paŭlo, en la City de Londono. La nomo devenas de la malaperinta mezepoka strato Paternoster Row, laŭlonge de kiu la ekleziuloj iris kaj kantis la Patro Nia (Pater Noster en la latina).

En 1942, la areo estis tute detruita de aerbombardo dum la blitzkrieg entreprenita de nazia Germanio kontraŭ Britio. Antaŭ la detruo, la kvartalo estis iasence la centro de la londonaj eldonejoj, kun multaj librovendistoj ĉe la strato.

La plej videbla monumento de la rekonstruita skvarto estas la 23-metrojn alta kolono de Paternoster Square (Paternoster Square Column), kreita de la arkitekta agentejo Whitfield Partners.

 Eksteraj ligiloj 

 Oficiala TTT-ejo

Kategorio:Stratoj aŭ placoj de Londono